Inhoud van Mandela-testament bekend gemaakOud-president Nelson Mandela se kis word deur draers na die Uniegebou gebring Foto: Madelene Cronje/SAPA Die inhoud van oud-president Nelson Mandela se testament sal Maandag bekend gemaak word. “Die eksekuteurs van die boedel sal die inhoud van Mandela se testament tydens ‘n perskonferensie bekend maak,” het Dikgang Moseneke, adjunk-president van die konstitusionele hof, Sondag in ‘n verklaring gesê. Mandela het op 5 Desember gesterf. Volgens Moseneke sal die Mandela-stigting die inhoud Maandag omstreeks 12:00 bekend maak. “Ek weet nie of die hele dokument voorgehou gaan word nie, maar daar sal minstens ‘n opsomming wees,” het Danielle Melville, woordvoerder vir die stigting, aan AFP gesê. -SAPA